Document ID: 32001R2103

Komission asetus (EY) N:o 2103/2001,
annettu 26 päivänä lokakuuta 2001,
Ranskan merentakaisten departementtien erityisen muna-, siipikarjanliha- ja kanituotteiden hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 2826/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 6 artiklan 5 kohdan,
sekä katsoo seuraavaa:
(1) Ranskan merentakaisiin departementteihin vietävien muualta yhteisöstä peräisin olevien siitosmunien, lisääntymiseen tarkoitettujen kananpoikien ja siitoskaniinien tuet ja määrät vahvistetaan komission asetuksessa (ETY) N:o 2826/92(2), sellaisena kuin se on viimeksi muutettuna asetuksella (EY) N:o 128/2001(3).
(2) Ranskan viranomaiset ovat osoittaneet, että lisääntymiseen tarkoitettuja kananpoikia ja puhdasrotuisia siitoskaniineja on toimitettava Ranskan merentakaisiin departementteihin näiden alojen moitteettoman toiminnan varmistamiseksi vuonna 2001 enemmän kuin asetuksessa (ETY) N:o 2826/92 vahvistettu vuotuinen määrä. Tämän vuoksi on tarpeen muuttaa mainittu asetus.
(3) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2826/92 liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä lokakuuta 2001.

Labels: 17
5
3
6
18